Székesfehérvár Városportál - Megalakult a 6C Kulturális és Kreatív Ipari Klaszter Székesfehérváron
2017.11.17. 13:00 |
Az együttműködő kulturális és kreatív ipari vállalkozások olyan klasztert hoztak létre, amely abban is segíti a tagokat, hogy a nemzetközi üzleti kapcsolataik erősödjenek, fenntartható üzleti modelleket dolgozzanak ki a klasztertagok fejlődése, és piaci sikerei érdekében. A Klaszter nyitott minden olyan együttműködő szervezet felé, amely hozzájárul a kitűzött céljainak eléréséhez, a térség és az ágazat fejlődéséhez.
"Döntően nemzetközi projektek keretében próbálunk olyan kezdeményezéseket indítani, amelyek szűkebb környezetünk számára fontosak. A Crehab nevű kezdeményezésben 8 ország vesz részt, ennek egyik oldalága, mintegy kimenete, hogy összefognak a helyi szereplők. A Fehrvári Civil Központtal közösen, Székesfehérvár Önkormányzatának támogatásával, arra gondoltunk, hogy létrehozzuk egy olyan klasztert, amely a kulturális és kreatív ipari szereplőket összehozza és működésüket támogatja.” - fogalmazott Dr. Szépvölgyi Ákos, a Közép-dunántúli Regionális Innovációs Ügynökség Nonprofit Kft. ügyvezető igazgatója az aláírás alkalmával rendezett sajtótájékoztatón a Fehérvári Civil Központban.
Az alapító okiratot a Közép-dunántúli Regionális Innovációs Ügynökség Nonprofit Kft részéről Dr. Szépvölgyi Ákos, Domokos Tamás, az Echo Nonprofit Network stratégiai igazgatója, az Enigma 2001 Kiadó és Médiaszolgáltató Kft képviseletében, a Kaptár Országos Ifjúsági Szolgáltató Nonprofit Kft nevében Rózsás Ildikó, ügyvezető, Borján Tamás, Fehérvári Civil Központ Kft, az ART-KULTUR Szociális Szövetkezet ügyvezető elnöke, Pisch Norbert, az ECHOPER 3D Technologies Kft. nevében Grósz Ákos, ügyvezető és Váczi Márk, a Magyar Műemléki Topográfia Nonprofit Kft ügyvezetője látták el kézjegyükkel.